**Ellenőrzött szervezetek neve:**

Kóka Község Önkormányzata, Kóka

Kókai Polgármesteri Hivatal, Kóka

Kókai Községi Óvoda, Kóka

**Ellenőrzés azonosító száma: 2/2021/C/Kóka**

|  |
| --- |
| **Jóváhagyom** |
| **Név: Kiss Ferenc belső ellenőrzési**  **vezető** |
| **Aláírás:** |
| **Dátum:** |

### **ELLENŐRZÉSI JELENTÉS**

### Kóka Község Önkormányzatánál és költségvetési szerveinél végzett célvizsgálatról

### 

Nagykáta, 2021. december 20.

|  |  |
| --- | --- |
| **Az ellenőrzést végző szervezet**: | K.F. Kontrolling Kft |
| **A vizsgálat célja:** | Annak vizsgálata, hogy az önkormányzatnál és szerveinél a bevételek megállapítása, számlázása és beszedése a jogszabály és a belső szabályzatok figyelembe vételével történt-e, valamint az online számlaadat szolgáltatási kötelezettségüknek teljeskörűen és határidőre eleget tettek-e. |
| **Ellenőrzött szervezet(ek)/szervezeti egység(ek):** | Kóka Község Önkormányzata, Kókai Polgármesteri Hivatal, Kókai Községi Óvoda |
| **Az ellenőrzés típusa:** | Szabályszerűségi ellenőrzés célvizsgálat keretében |
| **Az ellenőrzés tárgya:** | A működési bevételek megállapításának, számlázásának, beszedésének, valamint az online számlaadat szolgáltatási kötelezettség teljesítésének vizsgálata. |
| **Vonatkozó jogi háttér:** | A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet |
| **Alkalmazott ellenőrzési módszerek és eljárások:** | dokumentum alapú ellenőrzés, tesztelés, személyes konzultáció |
| **Ellenőrzött időszak:** | 2021.I. félév |
| **Ellenőrzés kezdete és vége:** | 2021. november 20. – 2021. december 10. között |
| **Időigény (ellenőri munkanapok száma):** | 2 helyszíni és 3 irodai ellenőri nap |
| **Vizsgálatvezető:** | Kiss Ferenc (reg.szám:5112075)  megbízólevél száma: 2/2021/C/Kóka/1 |
| **Az ellenőrzésben közreműködött belső ellenőrök:** | Berényi Erika (reg. szám: 5112077)  megbízólevél száma: 2/2021/C/Kóka/2 |
| **Az ellenőrzött időszakban**  **hivatalban lévő vezetők:** | Juhász Ildikó polgármester/ Kóka Község Önkormányzata |
| Pervainé Hangodi Ágnes jegyző/ Kókai Polgármesteri Hivatal |
| Czakóné Hanga Katalin óvodavezető/ Kókai Községi Óvoda |

**Vonatkozó jogszabályi háttér:**

- Magyarország helyi önkormányzatairól szóló 2011. évi CLXXXIX. törvény,

- az államháztartásról szóló 2011. évi CXCV. törvény (Áht.)

- 368/2011.(XII.31.) Korm. rendelet az államháztartásról szóló törvény végrehajtásáról

- a számvitelről szóló 2000. évi C. törvény,

-4/2013. (I.11.) Korm. rendelet az államháztartás számviteléről (Áhsz),

- 2007. évi CXXVII. törvény az általános forgalmi adóról (ÁFA tv.),

- 23/2014. (VI. 30.) NGM rendelet a számla és a nyugta adóigazgatási azonosításáról, valamint az elektronikus formában megőrzött számlák adóhatósági ellenőrzéséről,

- a költségvetési szervek belső kontrollrendszeréről és belső ellenőrzéséről szóló

370/2011. (XII. 31.) Korm. rendelet

* a vizsgálathoz kapcsolódó önkormányzati rendeletek, határozatok, szerződése

**VEZETŐI ÖSSZEFOGLALÓ**

Az önkormányzat megbízásából elvégeztük az önkormányzatnál és költségvetési szerveinél a működési bevételek megállapításának, számlázásának, beszedésének, valamint az online számlaadat szolgáltatási kötelezettség teljesítésének ellenőrzését.

A vizsgálat során felmértük és értékeltük, hogy az önkormányzatnál és költségvetési szerveinél a bevételek megállapítása, számlázása és beszedése a jogszabály és a belső szabályzatok figyelembe vételével történt-e, valamint az online számlaadat szolgáltatási kötelezettségüknek teljeskörűen és határidőre eleget tettek-e.

Meg vagyunk győződve arról, hogy az elvégzett munka elégséges volt ahhoz, hogy megalapozott véleményt formálhassunk.

**Főbb megállapításaink a következők:**

Összességében megállapítható, hogy az önkormányzatnál és költségvetési szerveinél a működési bevételek megállapításának, beszedésének és számlázásának rendszere megfeleleően kialakított.

**A gazdálkodás szabályszerűsége, a szabályszerűséget biztosító kontrollok hatékonysága érdekében javasoljuk:**

* a bevételeket minden esetben az Áhsz. 15. sz. mellékletében előírt rovatokon számolják el,
* a számlázás ellenőrzésének dokumentálását,
* a számlázásnál alkalmazott díjtételek teljeskörű alátámasztását,
* az alkalmazott adó mértékét minden esetben az ÁFA tv. hatályos előírásainak megfelelően állapítsák meg,
* az Áfa tövény 10. sz. mellékletében meghatározott online számla adatszolgáltatási kötelezettségüknek minden számla esetében tegyenek eleget.

A megállapítások és a javaslatok részletes leírása az ellenőrzési jelentés további részében található.

Az ellenőrzési jelentést az ellenőrzött területek vezetőivel egyeztettük.

A vizsgált területről, folyamatról kialakított, összesített vélemény lehet:

* megfelelő
* korlátozottan megfelelő
* gyenge
* kritikus
* elégtelen

**Az ellenőrzés nyomán kialakított véleményünk a vizsgált területről, illetve folyamatokról összességében: korlátozottan megfelelő**

**Korlátozottan megfelelő**

Az ellenőrzés „korlátozottan megfelelőnek” ítélt területei a legtöbb tekintetben megfelelő kontrollokkal rendelkeznek, és elfogadható teljesítményt mutatnak. Bizonyos területek vonatkozásában a megállapítások azonban arra utalnak, hogy a belső ellenőrzési pontok vagy folyamatok rendszerét nem minden esetben működtetik, illetve követik nyomon megfelelően. Ha az adott terület vagy szervezeti egység vezetője nem tesz megfelelő korrekciós intézkedéseket, akkor a belső irányítási és ellenőrzési rendszerben lényeges hiányosságok alakulhatnak ki. A szervezeti egységek szintjén alkalmazott irányelvek és eljárások általában hatékonyak, és az ellenőrzési megállapítások általában olyan gyengeségekre utalnak, amelyek a szokásos munkafolyamatok mellett korrigálhatók a vezetés beavatkozása nélkül.

**AZ ELLENŐRZÉS RÉSZLETES MEGÁLLAPÍTÁSAI**

**1. Az ellenőrzés körülményeit meghatározó jellemzők**

A Kókai Polgármesteri Hivatal látja el Kóka Község Önkormányzatának (2243 Kóka, Dózsa György út 1.) és intézményének, a Kókai Községi Óvodának (2243 Kóka, Kossuth L. u. 23.) pénzügyi-gazdasági feladatait az Ávr. 9.§. (5) bekezdése alapján a munkamegosztás és felelősségvállalás rendjét tartalmazó megállapodásban (munkamegosztási megállapodás a polgármesteri hivatal és a költségvetési szerv között) meghatározott helyen és módon.

A célvizsgálathoz kapcsolódó külső ellenőrzés a vizsgált időszakban nem volt.

**2. A bevételek megállapításának, számlázásának, beszedésének vizsgálata**

**2.1. Működési bevételek jogcímeinek vizsgálata**

Magyarország helyi önkormányzatairól szóló 2011. évi CLXXXIX. tv. előírásai szerint a helyi önkormányzat feladataihoz igazodóan választja meg a gazdálkodás formáit, és pénzügyi előírások keretei között önállóan alakítja ki az érdekeltségi szabályokat.

A helyi önkormányzat a feladatai ellátásának feltételeit saját bevételeiből, más gazdálkodó szervektől átvett bevételekből, valamint központi költségvetési támogatásból teremti meg.

A törvény alkalmazásában **saját bevétel**:

a) a helyi adók;

b) saját tevékenységből, vállalkozásból és az önkormányzati vagyon hasznosításából származó bevétel, nyereség, osztalék, kamat és bérleti díj;

c) átvett pénzeszközök;

d) törvény alapján az önkormányzatot megillető illeték, bírság, díj;

e) az önkormányzat és intézményei egyéb sajátos bevételei.

Az államháztartásról szóló 2011. évi CXCV. törvény (Áht.) a bevételeket az alábbiak szerint csoportosítja:

6.§ (2) A költségvetési bevételek és kiadások azok közgazdasági jellege szerint működési és felhalmozási bevételekre és kiadásokra, ezen belül kiemelt előirányzatokra oszthatók.

(3) Működési bevételek - és azok kiemelt előirányzatai - azok közgazdasági jellege szerint

a) a működési célú támogatások államháztartáson belülről, amelyek az államháztartáson belülről működési célból kapott támogatásokból és más ellenérték nélküli bevételekből származnak,

b) a közhatalmi bevételek, amelyek az adókból, illetékekből, járulékokból, hozzájárulásokból, bírságokból, díjakból és más fizetési kötelezettségekből származnak,

c) a működési bevételek, amelyek a készletek és szolgáltatások értékesítésekor kapott ellenértékből, a tulajdonosi bevételekből, a kapott kamatokból és más hasonló, a működés során keletkező bevételekből származnak,

d) a működési célú átvett pénzeszközök, amelyek az államháztartáson kívülről működési célból kapott támogatásokból és más ellenérték nélküli bevételekből származnak.

Vizsgálatunk a 6.§. (3) bekezdés c) pontja szerinti működési bevételekre, ezen belül az egységes rovatrend B401-B405 rovatain elszámolt bevételekre terjedt ki, melyek a következők:

**B401.**[**\***](https://net.jogtar.hu/jogszabaly?docid=a1300004.kor#lbj577id6c9)**Készletértékesítés ellenértéke**

Ezen a rovaton kell elszámolni a készletek értékesítésekor kapott eladási árat.

**B402. Szolgáltatások ellenértéke**

Ezen a rovaton kell elszámolni az általános forgalmi adóról szóló törvény szerinti, ellenérték fejében nyújtott szolgáltatásokért kapott eladási árat, ha azt nem közvetített szolgáltatásként vagy intézményi ellátási díjként kell elszámolni, ide értve a tárgyi eszközök bérbe adásából származó bevételeket és a díjköteles utak használata ellenében beszedett használati díj, pótdíj, elektronikus útdíj bevételeket is.

A rovaton elszámolt bevételeket a beszámolóban a következő bontásban kell szerepeltetni:

a) ebből: tárgyi eszközök bérbe adásából származó bevétel,

b) ebből: utak használata ellenében beszedett használati díj, pótdíj, elektronikus útdíj.

**B403. Közvetített szolgáltatások ellenértéke**

Ezen a rovaton kell elszámolni az Szt. 3. § (4) bekezdés 1. pontja szerinti közvetített szolgáltatások továbbértékesítése során kapott eladási árat.

A rovaton elszámolt bevételeket a beszámolóban a következő bontásban kell szerepeltetni:

a) ebből: államháztartáson belül.

**B404. Tulajdonosi bevételek**

Ezen a rovaton kell elszámolni

a) a tárgyi eszközök ellenérték fejében történő vagyonkezelésbe, haszonbérbe, használatba, üzemeltetésbe adásából származó bevételeket,

b)[\*](https://net.jogtar.hu/jogszabaly?docid=a1300004.kor#lbj578id6c9) a részesedések után kapott osztalékot, ide értve a kamatozó részvények után kapott kamatot is,

c) a bányajáradékot, és

d) a tulajdonosi jogok időleges átengedéséből származó bevételeket, így különösen a vagyoni értékű jogok bérbe, haszonbérbe adásáért kapott eladási árat és a koncessziós díjakat.

A rovaton elszámolt bevételeket a beszámolóban a következő bontásban kell szerepeltetni:

a) ebből: vadászati jog bérbeadásából származó bevétel,

b) ebből: önkormányzati vagyon üzemeltetéséből, koncesszióból származó bevétel,

c) ebből: önkormányzati vagyon vagyonkezelésbe adásából származó bevétel,

d) ebből: állami többségi tulajdonú vállalkozástól kapott osztalék,

e) ebből: önkormányzati többségi tulajdonú vállalkozástól kapott osztalék,

f) ebből: egyéb részesedések után kapott osztalék.

**B405. Ellátási díjak**

Ezen a rovaton kell elszámolni azokat a bevételeket, amelyek az alaptevékenység keretében az ellátottak részére nyújtott szolgáltatások eladási árából, így különösen a nevelőintézeti, bölcsődei, szociális intézeti ellátás, szociális és ellátotti étkeztetés, ápolás, gondozás díjaiból, a tanulók, hallgatók által fizetett költségtérítésekből, díjakból származnak.

Kóka Község Önkormányzata 2021. évi költségvetéséről szóló 2/2021.(II.16.) számú, jogszabályi felhatalmazás alapján a képviselő-testület hatáskörében eljárva meghozott polgármesteri rendeletében az alábbi összegű működési bevételek kerültek tervezésre a B401-405 rovatokon:

*Kóka Község Önkormányzata 6 295 000 Ft*

B401 Készletértékesítés ellenértéke 0 Ft

B402 Szolgáltatások értéke 4 298 000 Ft

B403 Közvetített szolgáltatások ellenértéke 365 000 Ft

B405 Ellátási díjak 1 632 000 Ft

*Kókai Polgármesteri Hivatal 1 200 000 Ft*

B403 Közvetített szolgáltatások ellenértéke 1 200 000 Ft

*Kókai Községi Óvoda 4 624 000 Ft*

B405 Ellátási díjak 4 624 000 Ft

A rendelkezésre bocsátott ASP programból lekért kimutatás szerint a teljesítési adatok rovatonként az alábbiak szerint alakultak 2021. I. félévben::

*Kóka Község Önkormányzata 3 280 570 Ft*

B401 Készletértékesítés ellenértéke 507 665 Ft

Jogcím: tojáskészlet értékesítése

B402 Szolgáltatások ellenértéke 1 896 380 Ft

Jogcímek: házi segítségnyújtás,

közterületfhasználati díj, bérleti díjak

B403 Közvetített szolgáltatások ellenértéke 138 481 Ft

Jogcímek: továbbszámlázott közüzemi díjak

B405 Ellátási díjak 738 044 Ft

Jogcímek: szociális étkeztetés térítési díja

*Kókai Polgármesteri Hivatal 682 307 Ft*

B403 Közvetített szolgáltatások ellenértéke 682 307 Ft

Jogcímek: továbbszámlázott hőmennyiség,

telefonhasználat

*Kókai Községi Óvoda 1 715 506 Ft*

B405 Ellátási díjak 1 715 506 Ft

Jogcímek: gyermekétkeztetés térítési díja

A teljesítési adatokból megállapítható, hogy a közterülethasználati díj a B402 Szolgáltatások ellenértéke rovaton lett elszámolva. A közterületfoglalás az Áfa-tv. 7. §-ának (1) bekezdése alapján nem gazdasági tevékenység és nem eredményez adóalanyiságot. Közhatalmi tevékenységnek minősül, ezért a B36 Egyéb közhatalmi bevételek rovaton kell elszámolni.

A B402 Szolgáltatások ellenértéke rovaton kell viszont könyvelni a nyomtatásból, továbbá a szennyvízcsatornára történő utólagos csatlakozás díjából származó bevételeket, melyet az önkormányzat a B411-es rovaton számolt el.

**2.2. A működési bevételek megállapítását megalapozó dokumentumok áttekintése, a számlázásnál alkalmazott díjtételek megfelelősége**

Az Áfa tövény 159. § (1) bekezdésánek előírásai szerint az adóalany köteles - ha e törvény másként nem rendelkezik - a 2. § a) pontja szerinti termékértékesítéséről, szolgáltatásnyújtásáról a termék beszerzője, szolgáltatás igénybevevője részére, ha az az adóalanytól eltérő más személy vagy szervezet, számla kibocsátásáról gondoskodni.A számlakibocsátás alóli mentesülés eseteit a törvény 165.§.-a szabályozza.

Abban az esetben, ha az adóalany a 165. § (1) bekezdésének b) pontja szerint mentesül a számlakibocsátási kötelezettség alól, köteles a termék beszerzője, szolgáltatás igénybevevője részére nyugta kibocsátásáról gondoskodni.

A számla kötelező adattartalmára vonatkozó előírásokat az Áfa törvény 169.§-a rögzíti:

169. § A számla kötelező adattartalma a következő:

a) a számla kibocsátásának kelte;

b) a számla sorszáma, amely a számlát kétséget kizáróan azonosítja;

c) a termék értékesítőjének, szolgáltatás nyújtójának adószáma, amely alatt a termék értékesítését, szolgáltatás nyújtását teljesítette;

d) a termék beszerzőjének, szolgáltatás igénybevevőjének

da) adószáma, amely alatt mint adófizetésre kötelezettnek a termék értékesítését, szolgáltatás nyújtását teljesítették, vagy

db) adószáma, amely alatt a 89. §-ban meghatározott termékértékesítést részére teljesítették, vagy

dc) adószámának vagy csoportos általános forgalmiadó-alanyiság esetén csoportazonosító számának első nyolc számjegye, amely alatt, mint belföldön nyilvántartásba vett adóalany részére a termékértékesítést, szolgáltatásnyújtást teljesítették, feltéve, hogy a termék értékesítője, szolgáltatás nyújtója gazdasági céllal belföldön telepedett le, gazdasági célú letelepedés hiányában pedig lakóhelye vagy szokásos tartózkodási helye van belföldön;

e) a termék értékesítőjének, szolgáltatás nyújtójának, valamint a termék beszerzőjének, szolgáltatás igénybevevőjének neve és címe;

f) az értékesített termék megnevezése, annak jelölésére - a számlakibocsátásra kötelezett választása alapján - az e törvényben alkalmazott vtsz., továbbá mennyisége vagy a nyújtott szolgáltatás megnevezése, annak jelölésére - a számlakibocsátásra kötelezett választása alapján - az e törvényben alkalmazott TESZOR’15, továbbá mennyisége, feltéve, hogy az természetes mértékegységben kifejezhető;

g) a 163. § (1) bekezdés a) és b) pontjában említett időpont, ha az eltér a számla kibocsátásának keltétől;

h) a „pénzforgalmi elszámolás” kifejezés, a XIII/A. fejezetben meghatározott különös szabályok szerinti adózás alkalmazása esetében;

i) az adó alapja, továbbá az értékesített termék adó nélküli egységára vagy a nyújtott szolgáltatás adó nélküli egységára, ha az természetes mértékegységben kifejezhető, valamint az alkalmazott árengedmény, feltéve, hogy azt az egységár nem tartalmazza;

j) az alkalmazott adó mértéke;

k) az áthárított adó, kivéve, ha annak feltüntetését e törvény kizárja;

l) az „önszámlázás” kifejezés, ha a számlát a terméket beszerző vagy a szolgáltatást igénybevevő állítja ki;

m) adómentesség esetében jogszabályi vagy a Héa-irányelv vonatkozó rendelkezéseire történő hivatkozás vagy bármely más, de egyértelmű utalás arra, hogy a termék értékesítése, szolgáltatás nyújtása mentes az adó alól;

n) a „fordított adózás” kifejezés, ha adófizetésre a termék beszerzője, szolgáltatás igénybevevője kötelezett;

o) új közlekedési eszköz 89. §-ban meghatározott értékesítése esetében az új közlekedési eszközre vonatkozó, a 259. § 25. pontjában meghatározott adatok;

p) a „különbözet szerinti szabályozás - utazási irodák” kifejezés, a XV. fejezetben meghatározott különös szabályok szerinti utazásszervezési szolgáltatás nyújtása esetében;

q) a „különbözet szerinti szabályozás - használt cikkek” vagy a „különbözet szerinti szabályozás - műalkotások”, vagy a „különbözet szerinti szabályozás - gyűjteménydarabok és régiségek” kifejezések közül a megfelelő kifejezés, a XVI. fejezetben meghatározott különös szabályok szerinti használt ingóság, műalkotás, gyűjteménydarab vagy régiség értékesítése esetében;

r) pénzügyi képviselő alkalmazása esetében a pénzügyi képviselő neve, címe és adószáma.

Az Áfa törvény 176.§.-ának előírásai szerint az ott meghatározott esetekben lehetséges az ún. egyszerűsített adattartalmú számla kibocsátása.

Kóka Község Önkormányzata és költségvetési szervei vonatkozásában a számlázást minden bevételi jogcím tekintetében a polgármesteri hivatal pénzügyi csoportjának ügyintézői végzik az ASP program KASZPER moduljában. Ez alól csak a Civil Ház, mint pénzbeszedő hely képez kivételt. Itt a fénymásolás és nyomtatás díjáról egyszerűsített készpénzfizetési számla kerül kiállításra az ügyfeleknek. mely az ASP KASZPER rendszerben külső kimenő számlaként kerül rögzítésre a pénztárba történő befizetéssel egyidejűleg.

**A szigorú számadási kötelezettséget** a számviteli törvény 168.§.-a írja elő:

168. § (1) A készpénz kezeléséhez, más jogszabály előírása alapján meghatározott gazdasági eseményekhez kapcsolódó bizonylatokat (ideértve a számlát, az egyszerűsített adattartalmú számlát és a nyugtát is), továbbá minden olyan nyomtatványt, amelyért a nyomtatvány értékét meghaladó vagy a nyomtatványon szereplő névértéknek megfelelő ellenértéket kell fizetni, vagy amelynek az illetéktelen felhasználása visszaélésre adhat alkalmat, szigorú számadási kötelezettség alá kell vonni.

(2) A szigorú számadási kötelezettség a bizonylatot, a nyomtatványt kibocsátót terheli.

(3) A szigorú számadás alá vont bizonylatokról, nyomtatványokról a kezelésükkel megbízott vagy a kibocsátásukra jogosult személynek olyan nyilvántartást kell vezetni, amely biztosítja azok elszámoltatását.

A pénzkezelési szabályzat 10. pontja szerint a bizonylatok kezelésével kapcsolatos alapvető szabályokat a bizonylati szabályzat határozza meg. A szigorú számadás alá vont bizonylatok forgalomban lévő tömbjeit a pénztáros veszi át.

Az önkormányzat, a polgármesteri hivatal és az óvoda saját hatáskörben szabályozta a szervezetük bizonylatkezeléssel kapcsolatos helyi szabályait.A szabályzatok 2020.01.01-től hatályosak. A szabályzatot az önkormányzat esetén a polgármester, a polgármesteri hivatalnál a jegyző, az óvoda esetében pedig az intézményvezető helyezte hatályba. A szabályzathoz megismerési záradékot csatoltak.

A szabályzat 8. pontja tartalmazza a szigorú számadási kötelezettség alá vont nyomtatványokra vonatkozó előírásokat.

A bizonylati szabályzatok 1. sz. melléklete tartalmazza a szigorú számadás alá vont nyomtatványok körét és a szigorú számadású nyomtatványok nyilvántartásának naprakész vezetéséért felelős személyt (pénztáros).

A szigorú számadás alá vont bizonylatokról a nyilvántartást a D. E.916. sz. nyilvántartáson vezetik.

A számlák, készpénzfizetési számlák. nyugták esetében a számla és a nyugta adóigazgatási azonosításáról, valamint az elektronikus formában megőrzött számlák adóhatósági ellenőrzéséről szóló 23/2014. (VI. 30.) NGM rendelet 7.§.-a szerint szerint olyan szigorú számadású nyomtatvány nyilvántartást kell vezetni, amely nyomtatvány fajtánként külön-külön tartalmazza:

*a)* a nyomtatvány sorszámtartományát, az első sorszám (-tól) és az utolsó

                                sorszám (-ig) megjelölésével,

*b)* a nyomtatvány beszerzését igazoló számla sorszámát,

*c)* a nyomtatvány beszerzésének keltét,

*d)* a nyomtatvány felhasználásának időtartamát, az első felhasználás

                                keltétől az utolsó felhasználás keltéig,

*e)* a nyomtatvány kiselejtezésének keltét.

A vizsgálat során megállapítottuk, hogy az önkormányzatnál vezetett D.E. 916. sz. nyilvántartás a fentiekben előírt adatokat tartalmazza.

A szigorú számadású nyomtatványok nyilvántartását a pénztáros végzi, a munaköri leírásában is szerepel a szigorú számadású nyomtatványok beszerzésére és nyilvántartás vezetésére vonatkozó feladatkör, azonban az elszámolásokkal kapcsolatos feladatmeghatározást a munkaköri leírás nem tartalmazza. Ezeket a bizonylati szabályzatok tartalmazzák.

A bizonylati szabályzat 2.sz. melléklete a szigorú számadás alá vont bizonylatokkal kapcsolatos felelősöket határozza meg. Eszerint a nyilvántartás és az új bizonylatok és visszaadott bizonylatok őrzéséért, kiadásáért, visszavételezéséért, a bizonylatok hitelesítéséért, a bizonylatokkal való elszámoltatásért, ellenőrzéséért a pénztáros felelős, aki a mellékleten aláírásával igazolta ezek tudomásulvételét.

A gyakorlatban a betelt tömböket le kell adni a pénztárosnak és abban az esetben adható ki új tömb.

Rendszeresen ismétlődő bevételek az önkormányzatnál és az óvodánál a térítési díjak. Ezekről havonta analitika készül (excelben készített saját táblázatok). Az analitika alapján kerülnek a számlázandó adatok az ASP-be beemelésre feltöltő táblából.

A továbbszámlázandó tételekről számla beérkezésekor másolatot készítenek, azt külön gyűjtik, és ez alapján kerülnek a tételek továbbszámlázásra.

A bevételek számlázását több ügyintéző végzi (pl. térítési díjakat és a bérleti díjakat más-más tartja nyilván, számlázza, ellenőrzi).

Annak ellenőrzését, hogy a számlázás teljeskörűen megtörtént-e, megfelelő díjtételt alkalmaztak-e a számlázásnál, valamint minden tétel megfelelő gyakorisággal lett-e kiszámlázva, a vizsgált időszakban nem dokumentálták. Javasoljuk az ellenőrzés dokumentálását.

**3. Online számlaadat-szolgáltatás teljesítése**

Az online számlaadat szolgáltatásra vonatkozó rendelkezéseket az általános forgalmi adóról szóló 2007. évi CXXVII. tv. 10. számú melléklete tartalmazza.

Az online számla adatszolgáltatás azt jelenti, hogy a számla adattartalmát a számla – vagy a számlával egy tekintet alá eső okirat – kiállításakor azonnal, XML-formátumban, az adóhatóság által meghatározott szerkezetben, elektronikus úton, emberi beavatkozás nélkül kell jelenteni.

Amennyiben nyomdai úton előállított nyomtatványt használ az adózó, akkor manuálisan az online számla felületén lehet az adatszolgáltatást teljesíteni.

Az adóalany a nyomdai úton előállított nyomtatvány használatával kibocsátott számla, számlával egy tekintet alá eső okirat Áfa törvény szerinti adattartalmáról, továbbá, az adó alapjának meghatározásakor használt pénznemről, külföldi pénznem esetén annak forintra történő átszámításához alkalmazott, 80. § és 80/A. § szerinti árfolyamról köteles adatot szolgáltatni.

Nem adóalany természetes személy részére kibocsátott számla, számlával egy tekintet alá eső okirat esetében az adatszolgáltatás nem terjed ki a termék beszerzőjének, szolgáltatás igénybevevőjének nevére és címére.

Amennyiben a nyomdai úton előállított nyomtatvány használatával kibocsátott számlában vagy számlával egy tekintet alá eső okiratban az áthárított adó összege az 500 000 forintot eléri vagy meghaladja, az adóalany a számla kibocsátását követő naptári napon belül, egyéb esetben a kibocsátást követő négy naptári napon belül köteles adatot szolgáltatni.

Az adatszolgáltatás köre bővült, 2021-től már nem csak a belföldi nyilvántartásba vett áfaalany partnernek kiállított számláról kell adatot szolgáltatni, hanem minden kiállított számla esetében, melyre az Áfa tv. számlázási szabályai alkalmazandók. Vagyis az EU-s, illetve az unión kívüli partnerek, illetve a magánszemélyek számára kiállított számlák is az online számla adatszolgáltatási körbe tartoznak.

A vizsgálat során szúrópróbaszerűen kiválasztott bevételekhez tartozó számlák esetében megállapítottuk, hogy az önkormányzat és a polgármesteri hivatal adatszolgáltatási kötelezettségüknek 1 kivételével eleget tettek (az 1. sz. melléklet erre vonatkozóan is tartalmaz adatot).

Az önkormányzat és költségvetési szervei a Civil Ház kivételével a KASZPER számlázó programjával számláznak, melyből automatikusan történik a feladás az online számla rendszerbe.

Kézi számlát az önkormányzatnál a Civil Ház (pénzbeszedő hely) fénymásolási és nyomtatási díjai esetében alkalmaznak. A B. 13-372/V/A/6. számú egyszerűsített készpénzfizetési számla kerül kiállításra az ügyfeleknek, mely az ASP KASZPER rendszerben külső kimenő számlaként kerül rögzítésre a pénztárba történő befizetéssel egyidejűleg. Az így kiállított kézi számlákról az adatszolgáltatás a NAV online számlafelületen külön, kézi rögzítéssel történik.

A vizsgált időszakban nyugta kibocsátása nem történt.

A vizsgálat során ellenőriztük, hogy amennyiben készpénzfizetési számla kerül kiállításra, annak jelentése határidőre megtörtént-e az online számla rendszerben.

Az általunk vizsgált készpénzfizetési számlák közül a számlaadat-rögzítés a NAV felé az NL6EA 0029959 sz. számla esetében az ÁFA tv. 10. sz. mellékletében előírt határidőig teljesült, de az NL6EA 0029952. sz. számla lejelentése a NAV felé nem történt meg.

Az önkormányzatnál és a költségvetési szerveinél a vizsgált időszakban a mintavételünk alapján a számlaadási kötelezettségüknek eleget tettek.

Az alkalmazott díjtételek két kivétellel szerződéssel, önkormányzati rendelettel, illetve a közvetített szolgáltatásoknál a szolgáltató szállítói számláival alátámasztottak voltak.

Az NL6EA 0029952. sz. és az NL6EA 0029959 sz. számlák esetében a díjtételt (nyomtatás díja) alátámasztó dokumentum hiányzott.

A KS-ONK-2021/327.sz. számlán szereplő tojás értékesítése az aktuális piaci ár alapján történt.

Az alkalmazott áfa kulcsok tekintetében a következőket állapítottuk meg. A továbbszámlázott mobilinternet esetén a KS-Hiv001-2021/2.számú számlán 5%-os Áfa mértéket alkalmaztak 27% helyett. Ebben az esetben fő szolgáltatásnak a telefon tekinthető, amelyhez kiegészítő szolgáltatásként internet-előfizetés is kapcsolódik, ugyanis a telefon-előfizetés nélkül értelmezhetetlen lenne a mobilinternet-előfizetés. A telefontársaság szolgáltatási csomagban nyújtja a kétféle szolgáltatást, ezért az internet nem tekinthető önálló szolgáltatásnak a továbbszámlázáskor, vagyis 27%-os áfamértékkel számlázható tovább.

A mintavételbe bevont bevételekhez kapcsolódó részletes elemzésünket az 1. számú melléklet tartalmazza.

Nagykáta, 2021. november 30.

….………………………………….

##### a vizsgálatot végző ellenőr aláírása

….………………………………….

##### a vizsgálatot végző ellenőr aláírás

##### Záradék

Az ellenőrzési jelentés tartalmát megismertem, egy példányát átvettem. A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 42.§ (2) bekezdése értelmében nyilatkozom, hogy

* a jelentésben foglaltakkal kapcsolatban észrevételt kívánok tenni, és azt a jelentés kézhezvételétől számított 8 napon belül megküldöm a belső ellenőrzési vezető részére.
* Észrevételt nem kívánok tenni.

Dátum,………………………..

………………………………………..

ellenőrzött egység vezetőjének aláírása

………………………………………..

ellenőrzött egység vezetőjének aláírása

………………………………………..

ellenőrzött egység vezetőjének aláírása

**Kóka Község Önkormányzata**

**Teljességi nyilatkozat**

Alulírott Juhász Ildikó kijelentem, hogy az 2/2021/C/Kóka ellenőrzési program alapján végzett belső ellenőrzés számára átadott dokumentumok, legjobb tudásom szerint, mindazon dokumentumok, nyomtatványok, adatok, információk, melyek szükségesek az adott állapot felméréséhez.

Ezek a dokumentumok, adatok és információk megbízható, teljes körű információt tartalmaznak.

Kóka, 2021. december 20.

………………………….

ellenőrzött egység vezetőjének aláírása

**Kókai Polgármesteri Hivatal**

**Teljességi nyilatkozat**

Alulírott Pervainé Hangodi Ágnes kijelentem, hogy az 2/2021/C/Kóka ellenőrzési program alapján végzett belső ellenőrzés számára átadott dokumentumok, legjobb tudásom szerint, mindazon dokumentumok, nyomtatványok, adatok, információk, melyek szükségesek az adott állapot felméréséhez.

Ezek a dokumentumok, adatok és információk megbízható, teljes körű információt tartalmaznak.

Kóka, 2021. december 20.

………………………….

ellenőrzött egység vezetőjének aláírás

**Kókai Községi Óvoda**

**Teljességi nyilatkozat**

Alulírott Czakóné Hanga Katalin kijelentem, hogy az 2/2021/C/Kóka ellenőrzési program alapján végzett belső ellenőrzés számára átadott dokumentumok, legjobb tudásom szerint, mindazon dokumentumok, nyomtatványok, adatok, információk, melyek szükségesek az adott állapot felméréséhez.

Ezek a dokumentumok, adatok és információk megbízható, teljes körű információt tartalmaznak.

Kóka, 2021. december 20.

………………………….

ellenőrzött egység vezetőjének aláírása